tomron87/hebrew-wikipedia-sentences-corpus huggingface dataset:
שר התעשייה הקנדי, פרנסואה-פיליפ שמפאן, ציין שההחלטה מבוססת על מידע וראיות שנאספו במהלך הבדיקה, בהמלצת גופי הביטחון והמודיעין של קנדה.
השר הוסיף בראיון ל-CBC שהפעילות של טיקטוק בקנדה עשויה להיות "מסוכנת לביטחון הלאומי", אך לא פירט מעבר לכך.
טיקטוק הודיעה שהיא תיאבק בהחלטה בבית המשפט, בטענה כי סגירת משרדי החברה בקנדה תגרום לפיטורים של מאות עובדים מקומיים עם שכר טוב.
בספטמבר 2025 הודיע נשיא ארצות הברית דונלד טראמפ כי סין וארצות הברית הסכימו על המשך הפעילות של טיקטוק בארצות הברית.
ההסכם דורש להעביר את הפעילות של טיקטוק בארצות הברית מבייטדאנס הסינית לבעלים אמריקאים.
ההסכם כולל תנאי כי בייטדאנס תחזיק ב-19.9% מהבעלות על הפעילות האמריקאית.
טראמפ חתם ב-25 בספטמבר 2025 על צו נשיאותי המספק מסגרת חוקית ל"דיבסטיציה מוסמכת" שתעביר את השליטה ברוב פעילות טיקטוק בארצות הברית לבעלות אמריקאית.
הצו נושא את השם "הצלת טיקטוק תוך הגנה על ביטחון לאומי" ומאפשר למשתמשי טיקטוק בארצות הברית להמשיך להשתמש בפלטפורמה תחת פרוטוקולי אבטחה חדשים, עם עיכוב אכיפה של 120 יום לצורך השלמת העסקה.
חברת אורקל תשמש "שותף אבטחה מהימן", ותהיה אחראית על הפעלת האלגוריתם של טיקטוק בארצות הברית, על פיתוח היישום ועל סקירת קוד המקור, במטרה למנוע מניפולציה או פיקוח זר.
כל נתוני המשתמשים האמריקאים יישמרו בשרתי ענן של חברות אמריקאיות בלבד, ובייטדאנס תוצא מכל קשר תפעולי עם המיזם החדש וגם תקבל מושב אחד בלבד מתוך שבעה בדירקטוריון ולא תצורף לוועדת האבטחה.
בין המשקיעים המרכזיים בקונסורציום נמצאים רופרט מרדוק, מייסד דל מייקל דל, יו"ר אורקל לארי אליסון, וכן קרנות הון סיכון אנדריסן הורוביץ וסילבר לייק מננג'מנט.
הצו מעניק חסינות משפטית להתנהלות טיקטוק במהלך עיכובי האכיפה הקודמים מאז ינואר 2025, וקובע כי משרד המשפטים האמריקאי לא יעניש חנויות אפליקציות או שירותי אחסון שתמכו בפלטפורמה בתקופה זו.
ההסדר תלוי עדיין באישור סופי של ממשלות ארצות הברית וסין כדי להיכנס לתוקף.
להלן רשימת חשבונות הטיקטוק הנעקבים ביותר, נכון למאי 2024:
מיקוםשם משתמשבעליםעוקביםלייקיםעיסוקמדינה1@khaby.lameקאבי לאמה1622.4כוכב רשת2@charlidamelioצ'ארלי ד'אמליו15411.6רקדנית3@mrbeastMrBeast94.70.919כוכב רשת4@bellapoarchבלה פורץ'94.12.3זמרת5@addisonreאדיסון ריי88.85.8רקדנית6@zachkingזאק קינג821.2כוכב רשת7@kimberly.loaizaקימברלי לואייזה815.1זמרת8@tiktokטיקטוק80.40.324רשת חברתית מקוונת9@cznburakCZN Burak75.11.5שף10@therockדוויין ג'ונסון74.50.543שחקן
אפליקציות טיקטוק מאפשרת למשתמשים ליצור וידאו קצר של עצמם אשר לעיתים קרובות קיימת מוזיקה ברקע, ניתן להאיץ, להאט או לערוך עם פילטר.
כדי ליצור סרטון מוזיקה עם האפליקציה, משתמשים יכולים לבחור מוזיקת רקע ממגוון רחב של ז'אנרים של מוזיקה, לערוך עם פילטר ולהקליט סרטון של 15 שניות עם התאמות מהירות לפני העלאתו לשיתוף עם אחרים בטיקטוק או בפלטפורמות חברתיות אחרות.
כמו כן, באפשרות המשתמשים לפרסם וידאו ב"שידור חי".
התכונה "תגובה" של האפליקציה מאפשרת למשתמשים לצלם את תגובתם לסרט וידאו מסוים, שעליו הוא ממוקם בחלון קטן שניתן לטלטלו על המסך.
תכונת "דואט" שלה מאפשרת למשתמשים לצלם וידאו בצד וידאו נוסף.
האפליקציה מאפשרת למשתמשים להגדיר את החשבונות שלהם כ"פרטיים".
תוכן חשבונות אלה נשאר גלוי לטיקטוק, אך הוא נגיש רק למשתמשי טיקטוק שהיוצר אישר להם את הגישה.
משתמשים יכולים לבחור אם כל משתמש אחר, או רק "חברים" שלו, עשויים לקיים איתם אינטראקציה באמצעות האפליקציה באמצעות תגובות, הודעות או סרטוני "תגובות" או "דואטים".
טיקטוק מנתחת את תחומי העניין וההעדפות של המשתמש באמצעות האינטראקציות שלו עם התוכן, ומציגה תוכן מותאם אישית לכל משתמש, בתוך דף "עבורך" (For You).
קיימת גם אופציה לראות רק סרטונים של חשבונות שאחריהם אתה עוקב, אולם גם סרטונים אלה מופיעים לפי אלגוריתם לא ידוע ולא לפי סדר מסוים.
בחודש יוני 2018, טיקטוק הגיעה ל־500 מיליון משתמשים פעילים מדי חודש ברחבי העולם ו־150 מיליון משתמשים פעילים מדי יום בסין.
היא הפכה לאפליקציה עם מספר ההורדות הגבוה ביותר בעולם בחנות האפליקציות של אפל במחצית הראשונה של 2018, עם כ־104 מיליון הורדות, עם כמות הורדות גבוהה יותר מאפליקציות כמו PUBG Mobile, יוטיוב, וואטסאפ ואינסטגרם באותה תקופה.
האפליקציה הולידה מספר רב של טרנדים ויראליים ואושיות רשת ברחבי העולם והיא ידועה בקרב סלבריטאים בשל הפופולריות שלה והשפעתה החברתית.
בשנת 2018 האפליקציה הודיעה על שיתוף פעולה עם ארגון Girls who code שנוסד על ידי רשמה סאוג'ני ועל העברת 1$ למשתמשים שיעלו וידאו להאשטאג #raiseyourhand.
השיח סביב האפליקציה עוסק פעמים רבות בחששות שונים, הנוגעים בין היתר לפרטיות ברשת ולצנזורה.
נושאים אלו גרמו לפוליטיקאים במספר מדינות לשקול חקיקה נגד האפליקציה.
ארצות הברית והודו אף ביצעו חקיקה זו הלכה למעשה.
כיוון שהשימוש בטיקטוק עלול להיות ממכר, המשתמשים עלולים להתקשות בהפסקת השימוש באפליקציה.
בחודש אפריל 2018, נוספה ל־Dǒuyīn התכונה, "הפחתת התמכרות", זו מעודדת את המשתמשים להפסיק את השימוש כל 90 דקות.
מספר חודשים לאחר מכן התווספה התכונה גם לטיקטוק.
נכון ל-2020, המשתמש הממוצע מבלה בטיקטוק כ-52 דקות ביום בממוצע.
כיוון שהאפליקציה מאפשרת למשתמשים לתקשר באמצעות שיחות וידאו עם אנשים שעליהם הם לא יודעים כלום, טיקטוק הושוותה לצ'אט רולט.
עיתונאים בכמה מדינות העלו חששות בנוגע לפרטיות בשימוש באפליקציה, בין השאר משום שהיא נפוצה בקרב ילדים ועשויים לחשוף אותם לעברייני מין.
מספר משתמשים דיווחו על בריונות באינטרנט בטיקטוק, כולל התעללות גזענית ואנטישמית.
בטור של ניצן וייסברג המתאר את השימוש של ילדים באפליקציה היא מציינת שהם נחשפים באמצעותה לתכנים לא נאותים, בהם הקליפ הפרובוקטיבי "מים" של דודו פארוק וסרטי סנאף.
היא מכנה את טיקטוק "אפליקציה שהיא 100% הדוניזם ניהליסטי ממכר ומסוכן", וממליצה להורים להיות מעורבים בתכנים שילדיהם נחשפים אליהם באמצעות האפליקציה.
חלק מהחששות סביב תכנים לא נאותים באפליקציה עוסק באתגרים המוצעים למשתמשים.
בפברואר 2021 הגיעה טיקטוק להסכמה עם ממשלת איטליה, שתחסום את האפליקציה לשימוש של קטינים מתחת לגיל 13, בעקבות מותה של ילדה בת 10 שפורסם שמתה בגלל אתגר שעוסק בעצירת נשימה.
בשנת 2022 יצא הסרט הדוקומנטרי "טיקטוק, בום." המנסה לחשוף את המנגנונים המורכבים שמפעילים את עולם הטיקטוק.
פיטרסון גם הביע חששות כי טיקטוק יכולה לשמש ל"מניפולציה של דעת הקהל".
בדצמבר 2019, צבא ארצות הברית אסר על חייליו להשתמש בטיקטוק.
במהלך שנת 2020 בחנו גורמים נוספים הנחיות להימנע מהתקנת טיקטוק משיקולים דומים.
בחודש יולי חברת ולס פארגו הוציאה הנחיה לעובדיה להסיר את האפליקציה, ומהלך דומה הוכרז ובוטל גם על ידי חברת אמזון.
ממשלת הודו אסרה על הצגת האפליקציה – לצד 58 אפליקציות סיניות נוספות – בחנויות האפליקציות במדינה, וממשלות נוספות החברות בנאט"ו הודיעו שיבחנו מדיניות דומה.
סרטונים והאשטאגים הקשורים לתוכנית "Peppa Pig" הבריטית, מצונזרים על Dǒuyīn, כי הממשלה הסינית רואה בהם סמלים של חתרנות.
ב־3 ביולי 2018 נאסר על השימוש בטיקטוק באינדונזיה, לאחר שהממשלה האינדונזית האשימה אותו בהוצאת "פורנוגרפיה, תוכן לא ראוי וחילול הקודש".
לאחר ביצוע שינויים שונים, כולל הסרת תוכן שלילי, פתיחת משרד קישור ממשלתי, יישום הגבלות גיל ומנגנוני אבטחה, האיסור הוסר ב־11 ביולי 2018.
בנובמבר 2018 חסמה ממשלת בנגלדש את הגישה לאתר האינטרנט של טיקטוק.
בנוסף בשנת 2018, ננזפה טיקטוק על ידי צופי התקשורת הסינית על הצגת תוכן "לא מקובל", כגון קטעי וידאו המתארים הריונות בגיל ההתבגרות.
בינואר 2019 הודיעה ממשלת סין כי היא תחל להחזיק במפתחי אפליקציות כמו ByteDance האחראים על תוכן המשתמשים המשותף לאפליקציות כגון טיקטוק, וציינה 100 סוגים של תוכן שהממשלה הסינית תצנזר.
בדצמבר 2022 העביר הקונגרס של ארצות הברית חוק שאוסר על שימוש בטיקטוק בכל המכשירים ששייכים לממשלת ארצות הברית, למעט מקרים שבהם שימוש באפליקציה נדרש לצורך אכיפת חוק, שמירה על ביטחון המדינה או מחקר.
ב-18 במרץ 2023 חסמה ניו זילנד את הגישה לטיקטוק מכל מכשיר ממשלתי, או מכשיר שמקושר לאיש ציבור, ובכך הצטרפה להחלטה של מספר מדינות שביצעו את אותה הפעולה, כגון ארצות הברית, קנדה, הממלכה המאוחדת והולנד.
עיצוב מכוון של דעת הקהל
בשנים האחרונות גוברות הדאגות כי האלגוריתמים של טיקטוק אינם נייטרליים וכי הפלטפורמה עשויה לשמש להפצת נרטיבים התואמים את האינטרסים של המפלגה הקומוניסטית של סין.
הדו"ח "המתקפה הדיגיטלית המקסימה של המפלגה הקומוניסטית של סין" מאת מכון המחקר Network Contagion חושף כיצד המק"ס משתמשת באלגוריתם החיפוש של טיקטוק וברשתות השפעה פרו-סיניות כדי לעצב את תפיסות הדור הצעיר בארצות הברית.
המחקר מצא שטיקטוק מקדמת תוכן פרו-סיני ומדחיקה תוכן ביקורתי כלפי סין, במיוחד בנושאים כמו טיבט, טיאננמן והאויגורים.
בנוסף, נמצא קשר בין זמן השימוש בטיקטוק לבין עלייה בעמדות חיוביות כלפי מדיניות זכויות האדם של סין.
הדו"ח מדגיש את הצורך ברגולציה שקופה של אלגוריתמים ברשתות החברתיות כדי להגן על ערכים דמוקרטיים וחופש הבחירה.
כשאר הרשתות החברתיות המקוונות, טיקטוק מתמודדת עם הסיכון בהפצת מידע כוזב וחדשות כזב ברשת.
בפרוץ מגפת הקורונה העולמית מהעיר ווהאן שבסין.
כאשר החלו במבצעי חיסון המוניים, ונפוץ סביב החיסונים מידע כוזב רב, הצהירו טיקטוק על יישום מספר אמצעים, חלקם כבר נוסו בהצלחה קודם לכן על ידי רשתות חברתיות אחרות, שמטרתם הפניית משתמשי הפלטפורמה שמחפשים תוכן שקשור לקורונה למידע מהימן, שנוצר על ידי מומחים לנושא.
בפברואר 2021 הודיעו טיקטוק שיסמנו, באמצעות גורמי בדיקת עובדות, סרטונים מסוימים כ"לא אמינים" גם בלי קשר למגפת הקורונה.
באפריל 2023 הודיעו שיסירו תכנים של מכחישי משבר האקלים.
ב-13 במרץ 2024 אישר בית הנבחרים בארצות הברית הצעת חוק לחסימת טיקטוק.
הצעת החוק אושרה בתמיכה משני צידי המפה הפוליטית, ברוב של 362 תומכים לעומת 65 מתנגדים.
בין הגורמים ליוזמת החקיקה היו ההשלכות של מתקפת 7 באוקטובר של ארגון הטרור חמאס על ישראל.
בשבועות הראשונים לאחר המתקפה זיהו מבקרים רבים עלייה בהפצה של תוכן אנטישמי, תוכן שטנה וחדשות כזב שכוונו נגד ישראל בטיקטוק.
הצעת החוק צריכה עדיין לעבור את אישור הסנאט ואז לעבור לחתימתו של הנשיא ג'ו ביידן.
הבית הלבן הודיע שאם הצעת החוק הזו תגיע לשולחנו, הנשיא יחתום עליה.
ב-2023, בזמן מלחמת חרבות ברזל, נערכה פגישה בין שני בכירים בחברה, אדם פרסר וסת' מלניק, לבין ידוענים אמריקאים שונים, בהם השחקנים היהודים סשה ברון כהן, דברה מסינג ואיימי שומר.
בפגישה עלו טענות קשות בדבר השותפות של פלטפורמת טיקטוק להפצת שנאה כלפי יהודים וישראלים.
ברון כהן טען כי "טיקטוק יוצרת את התנועה האנטישמית הגדולה ביותר מאז הנאצים".
מסינג ביקרה את העובדה שמסרים של שנאה ואלימות לא נחסמים, במילים "אני מבינה שאתם נמצאים במקום מאוד מאוד קשה ומסובך, אבל זו גם הפלטפורמה העיקרית להפצת שנאת יהודים".
פרסר הגיב בצער והוסיף כי "הרבה מזה, למען האמת חדש לי".
הפגישה נערכה, בין שאר, על רקע טרנד של צעירים אמריקאים להגיב באהדה למסמך אנטישמי של בן לאדן.
עוד בזמן המלחמה, תחקיר של פוקס ניוז חשף כי עובדת תוכן התגאתה בהתכתבות פנימית בקידום תועמלן חמאס, בעוד תוכן של קמפיין להשבת החטופים נדחה על ידי הרשת בטענה שהוא "פוליטי מדי".
תחקיר של הוול סטריט ג'ורנל מצא כי תוכן גרפי מהמלחמה הוצג למשתמשים צעירים, ומרבית הסרטונים נטו לצדד בצד הפלסטיני.
פלטפורמת WeChat של טנסנט הואשמה בחסימת סרטי הווידאו של Dǒuyīn.
בחודש אפריל 2018, Dǒuyīn תבעה את חברת טנסנט והאשימה אותה בהפצת מידע מזויף ופוגע על פלטפורמת WeChat, בדרישה פיצוי של מיליון יואן והתנצלות.
ביוני 2018 הגישה חברת טנסנט תביעה נגד Toutiao ו־Dǒuyīn בבית משפט בבייג'ינג, בטענה כי השמיצו את טנסנט שוב ושוב בחדשות שליליות ופגעו במוניטין שלו, וביקשו סכום נומינלי של 1 יואן בפיצויים והתנצלות פומבית.
בתגובה, Toutiao הגישה תלונה למחרת היום נגד טנסנט על תחרות בלתי הוגנת לכאורה ודרשה 90 מיליון יואן בשל הפסדים כלכליים.
חוקי הגנת פרטיות בארצות הברית
ב־27 בפברואר 2019, ה־FTC קנס את ByteDance ארצות הברית ב־5.7 מיליון דולר בגין איסוף מידע מקטינים מתחת לגיל 13 בניגוד לחוק הגנת הפרטיות המקוונת של ילדים בארצות הברית .
חברת ByteDance הגיבה על ידי הוספת מצב ילדים בלבד לטיקטוק אשר חוסם העלאת קטעי וידאו, בניית פרופילים של משתמשים, הודעות ישירות, והערות על קטעי וידאו של אחרים, ועדיין מאפשר צפייה והקלטה של תוכן.
באוגוסט 2020, הנשיא אז דונלד טראמפ הודיע על כוונתו לחסום את האפליקציה במדינה, מטענות של ביטחון לאומי.
החסימה לא יצאה לפועל לאחר דיונים על רכישת חלק מהחברה על ידי אורקל.
החוק עבר בתמיכת נציגים משתי המפלגות, מעט יותר מחודש לאחר שראש ה-FBI כריסטופר ריי אמר למחוקקים שהסוכנות מודאגת מאוד מהשפעת הממשלה הסינית דרך טיקטוק.
נשיא ארצות הברית ג'ו ביידן חתם על החוק ב-29 בדצמבר 2022.
מלבד הממשל הפדרלי, נכון לינואר 2023, ב-22 מדינות בארצות הברית קיים איסור על שימוש בטיקטוק במכשירים אלקטרוניים ומחשבים ששייכים למדינה.
בחלק מהמדינות יש איסור על מתן גישה לטיקטוק ברשתות Wi-Fi ששייכות למדינה, כולל בקמפוסים של מוסדות חינוך ציבוריים.
באפריל 2024 אושרה בבית הנבחרים ובסנאט הצעת חוק האוסרת את כל פעילותה של טיקטוק בארצות הברית.
המחוקקים עבדו על טיוטת החוק בסתר במשך כשנה, כדי למנוע מהלובי החזק של טיקטוק לסכל את המהלך.
זאת מכיוון שהלובי של טיקטוק הצליח בעבר להשפיע על הנשיא לשעבר דונלד טראמפ להתנגד לחוק המוצע.
ברקע העבודה על החוק, במהלך תדרוך שהתקיים בקונגרס, סגנית התובע הכללי בארצות הברית ליסה מונקו, הזהירה את המחוקקים, שטיקטוק עלולה לשבש את הבחירות בארצות הברית.
עתירה שהגישה טיקטוק נגד החוק נדחתה.
הנשיא הנבחר טראמפ ביקש לדחות את תחולת החוק, כדי שהממשל החדש יוכל לקבוע את מדיניותו בעניין.
בפברואר 2019 קראו כמה פוליטיקאים הודים לחסום את טיקטוק או להסדיר את הבעיה, לאחר שהתעוררו חששות בנוגע לתוכן בעל אופי מיני מפורש, בריונות ברשת ו"דיפ-פייק".
ב־3 באפריל 2019, בית המשפט הגבוה של מדראס, בעת ששמע את הליטיגציה הציבורית, ביקש מממשלת הודו לאסור את השימוש באפליקציה, וציין כי היא "מעודדת פורנוגרפיה".
בית המשפט גם ציין כי ילדים המשתמשים באפליקציה היו בסיכון לשמש כמטרה לטורפים מיניים.
הדובר של טיקטוק הצהיר כי הם שומרים על החוק המקומי וממתינים להעתקת צו בית המשפט בטרם יפעלו.
ב־17 באפריל, גוגל ואפל הוציאו את טיקטוק מחנויות האפליקציות שלהן, Google Play ו־App Store.
בית המשפט סירב לשקול מחדש את האיסור.
החברה הודיעה כי המשתמשים מסוגלים להשתמש באפליקציה, גם אחרי שנחסמה ההורדה.
הם גם טענו כי הם צנזרו מעל 6 מיליון סרטונים שהפרו את מדיניות התוכן וההנחיות שלהם.
ב־25 באפריל 2019 בית המשפט הגבוה של מאדראס בטאמיל נאדו הפך את ההוראה.
ביוני 2020, בעקבות התכתשויות בגבול בין הודו לסין, הודו חסמה את טיקטוק, יחד עם 58 אפלקיציות סיניות אחרות, בהן WeChat וWeibo.
היא אמרה שהצעד נועד להגן על המידע והפרטיות של אזרחיה, ולעצור טכנולוגיה שגונבת ומעבירה בסתר מידע לשרתים מחוץ להודו.
בטיקטוק יש מגוון של מגמות, כולל חיקויים, ליפ־דאבים, קומדיות, דואטים וריקודים.
תכונה המאפשרת למשתמשים להוסיף וידאו משלהם בנוסף לווידאו קיים עם אודיו של התוכן המקורי, הובילה את רוב המגמות האלה.
ההצלחה של טיקטוק ופופולריות של סרטונים מוזיקליים באפליקציה גרמה להשפעות משמעותיות על תעשיית המוזיקה העולמית.
אופן הפעולה של האפליקציה משפיע גם על האופן שבו הקהל הרחב, ובמיוחד הצעירים, צורכים מוזיקה, וכתוצאה מכך גם על האופן שבו חלק מהיצירות נכתבות, למשל, ביטים קצביים של 15 שניות.
לפי ניתוח שפורסם בשנת 2020 ב־BBC, וסקר את הסינגלים המצליחים ביותר בשנה האחרונה, שמונה מבין 20 הסינגלים המצליחים ביותר זכו להצלחתם הרבה בזכות הצלחתם קודם לכן באפליקציית טיקטוק.
טיראיפיור הוא אגם בנורווגיה השוכן 40 קילומטרים צפונית מערבית לאוסלו והוא האגם החמישי בגודלו בנורווגיה עם שטח של 139 קמ"ר.
נפחו של האגם הוא 13 קילומטר מעוקב.
עומקו של האגם הוא 295 מטר וגובה פני האגם הוא 63 מטר מעל פני הים.
המקור העיקרי של מי האגם הוא נהר בגנה.
טיראיפיור ממוקם במחוז ויקן והוא גובל בנפות הול, ליאר, מודום ורינגריקה.
באגם יש שלושה איים: אוטויה, סטורויה ופרוגנויה.
ב-22 ביולי 2011, באי אוטויה התרחש טבח במחנה נוער של מפלגת העבודה הנורווגית.
טיקול (בספרדית: Ticul) היא עיר במדינת יוקטן שבמקסיקו.
היא ממוקמת במרחק של כ-100 קילומטר דרומית למרידה, הבירה של יוקטן.
נכון ל-2020, מתגוררים בעיר 40,495 תושבים והיא ממוקמת במקום ה-8 ביוקטן מבחינת מספר תושבים.
גובהה של העיר הוא 20 מטרים.
העיר מכונה פנינת הדרום, מפני שהיא נמצאת בחלקה הדרומי של יוקטן.
למעלה ממחצית מתושבי העיר דוברים את שפות המאיה, בנוסף לשפה הספרדית.
טיקול הייתה חלק מתרבות המאיה בתקופה הפרה-קולומביאנית.
לאחר הכיבוש הספרדי של יוקטן, טיקול הוקמה מחדש כיישוב קולוניאלי ספרדי בשנת 1549. טיקול הוכרזה כעיר בשנת 1847.
הוא סרט דוקומנטרי משנת 2022 אודות אפליקציית המדיה החברתית טיקטוק.
הסרט בוים על ידי שאליני קנטאיה והוקרן בבכורה בפסטיבל סאנדנס 2022. הסרט שוחרר לצפייה חינם בתוכנית PBS Independent Lens ב-24 באוקטובר 2022. בישראל הוקרן הסרט במסגרת דוקאביב 2022.
האפליקציה מותקנת מעל שני מיליארד פעמים - יותר מפייסבוק, טוויטר ואינסטגרם - והיא כיום הרשת החברתית המובילה בעולם, הבעלים של טיקטוק היא חברה סינית בשם Byte Dance.
האפליקציה מעוררת דאגה במדינות המערב בשל העובדה שהיא מלקטת מידע מפורט לאורך שנים ממשתמשיה, שהם בעיקר ילדים ובני נוער.
יש יוצרי תוכן בטיקטוק שתוך זמן קצר זוכים לתעבורה של מאות אלפי ואפילו מיליוני צפיות.
זיהוי הטעם של כל צופה ברשת הזאת מוצלח ביותר והסרטונים מותאמים בדיוק רב.
טיקטוק מתאים בעיקר לדור ה-Z ומאמצי השיווק העיקריים של כל החברות המסחריות מופנים לקהל זה.
לכן החברות המסחריות משלמות לצעירים יוצרי התוכן הוויראלי, כדי שיכללו מוצרים שלהן בסרטונים שהם מעלים.
אפילו מנויים שלא עוקבים אחרי אף אחד בטיקטוק יקבלו תוכן שמאוד מתאים בדיוק למה שהתוכנה למדה עליהם.
טיקטוק מציגה למנויים בעת הכניסה למערכת כמה סרטים כברירת מחדל ותוך כדי כך שואבת מהם פרטי מידע אישיים: באיזה מכשיר משתמשים, באיזו גרסה של התוכנה, מה כתובת ה-IP, היכן הם נמצאים, שם המשתמש, מקום המגורים, הגיל, המגדר.
כל אלה מאפשרים לאלגוריתם הזיהוי להכיר את המשתמשים.
טיקטוק פיתחה למידת מכונה מדויקת להמלצות.
המכונה הזאת לומדת על איזה סרטונים המשתמשים מתעכבים ועל מה הם מדלגים וכך מתאימה להם את רשימת הצפייה המדויקת.
אינטליגנציה מלאכותית אוספת מידע על המשתמשים וכל החברות הגדולות סוחרות במידע הזה.
ילד שנאספים עליו פרטי מידע לאורך שנות התבגרותו הוא נכס עבור המפרסמים.
האלגוריתם לא רק לומד על התנהגות בני הנוער אלא גם משפיע עליהם ויכול להטות את עולם המושגים שלהם.
נזק נוסף הוא ב"duet camera", מרכיב שמאפשר לגברים מבוגרים להופיע ביחד עם ילדים ואף ליצור איתם קשר ממשי.
נושא זה מתייחס לחופש הביטוי.
המשתמשים ברשת מבטאים את אשר על לבם, וכמו בכל שיח - יש חשיבות לכך שהדיבור יהיה בטווחי הנורמות המקובלות.
ברשת החברתית המערכת עצמה קובעת את הכללים האלה.
טיקטוק, ולמעשה גם שאר חברות טכנולוגית המידע הבינלאומיוית מחליטות מה מותר ומה אסור להגיד.
זה מעניק לגופים אלה כוח לא מבוקר.
טיקטוק מצנזרת סרטים שיש בהם אנשים עם כתובות קעקע, להט"בק, אנשים שיש להם פנים קמוטות, אנשים שמנים, מכוערים, אוטיסטים, תסמונת דאון, או מראה לא רגיל ואנשים נכים.
גם כלפי אנשים שחורי עור יש יחס מפלה - Shadowbanning – במקרים מסוימים חוסמים את ההפצה של הסרטים שלהם.
כך נחסמו לתקופה מסוימת סרטים שכללו את הביטוי: black lives matter ואת השם George Floyd.
אין שקיפות בהחלטות הצנזוריאליות של החברה.
טיקטמאסטר אנטרטיינמנט בע"מ הוא אתר אמריקאי למכירת והפצת כרטיסים, שבסיסו בבוורלי הילס שבקליפורניה.
הוא פעיל במדינות רבות ברחבי העולם, ובשנת 2010 התמזג עם לייב ניישן לחברת אם בשם לייב ניישן אנטרטיינמנט.
מכירת הכרטיסים באתר מתבצעת באופן דיגיטלי או בשני מרכזים עיקריים, הממוקמים בצ'ארלסטון שבווירג'יניה המערבית ובפאר שבטקסס.
בין לקוחותיו של טיקטמאסטר נמנים אצטדיונים, אמנים ויזמים, והם אלו שקובעים את מחירי הכרטיסים.
טיקטמאסטר מפעיל גם את TicketWeb, אתר כרטוס המיועד למקומות עצמאיים.
טיקטמאסטר היה נתון למחלוקת רבות, בטענה להפרת חוקי הגבלים עסקיים רבים.
הפלטפורמה גובה עמלה על כרטיסים שנקנו ונמכרו מחדש בה.
העמלות יכולות להוות אחוז גבוה מעלויות הכרטיס.
החברה גם עמדה בפני בדיקה של משרד המשפטים של ארצות הברית בגין תגמול נגד מקומות שהפרו את צו ההסכמה שלה למיזוג עם לייב ניישן, שהוארך בחמש שנים נוספות מ-2020 עד 2025.
בעקבות הביקורת הנרחבת על טיפול החברה במכירה המוקדמת של "The Eras Tour", סיבוב ההופעות השישי של טיילור סוויפט, החל משרד המשפטים בנובמבר 2022 לחקור את לייב ניישן אנטרטיינמנט בטענה כי מדובר במונופול.
ועדת המשפטים של הסנאט האמריקאי בחנה את המיזוג בשימוע בינואר 2023.
ביוני 2024 הודיעה טיקטמאסטר על פריצה למאגר הנתונים שלה.
טַיְר דִ֫בַּא הוא כפר שיעי בלבנון, ששייך לנפת צור במחוז הדרום בלבנון.
הכפר שוכן כשבעה ק"מ ממזרח לעיר צור.
בצידו המזרחי הוא נושק לעיירה מערכּה, ומצפון לו נמצאת העיירה עבאסיה.
אדוארד הנרי פאלמר כותב שהפירוש המילולי של השם הוא "מבצר הדובים", אך מציין שראה הערה בספר בערבית, שהמילה "טיר" מתייחסת לשביל או חיץ בין גנים.
הוא עצמו מייחס את המילה טיר למילה הארמית "טורא" שמשמעותה מצודה.
בפי התושבים ישנן פרשנויות שונות לגבי המילה "דבא", כמו: ארץ עם הרבה חול, כלי קיבול לשמן, ויש הטוענים שמקור השם הוא יווני – "דיר דבא", כלומר מנזר על שמו של הנזיר דבא.
בדו"ח של משלחת הסקר של הקרן לחקר ארץ ישראל (1881) נכתב על הכפר: .
הכפר נמצא בגובה ממוצע של כ-200 מ' מעל פני הים.
מיקומו מאפשר להשקיף מערבה על הים התיכון.
שטחו הכולל של הכפר הוא כ-5.5 קמ"ר.
אוכלוסיית הכפר מונה כ-5,000 איש.
המשפחות הגדולות הן: משפחת פקיה (آل فقيه) ומשפחת מורנייה או מוע'נייה (آل مغنية), המונות יחד כ-1,250 איש.
עימאד מורנייה – (1962–2008) היה טרוריסט לבנוני, ראש הזרוע הצבאית ו"מספר 2" בארגון חזבאללה.
ג'יהאד מורנייה – (1991–2015) היה טרוריסט לבנוני, בנו של עימאד מורנייה.
טַיְר חַ֫רְפַא הוא כפר לבנוני שיעי בנפת צור, מחוז דרום לבנון, השוכן כעשרה ק"מ מזרחית לכפר א-נאקורה, כעשרים ק"מ דרומית לצור וכחמישה ק"מ צפונית לגבול ישראל–לבנון.
בתי הכפר נושקים לכפר אל-ג'יביין, הסמוך ממזרח.
הכפר שוכן בגובה ממוצע של 420 מ' מעל פני הים.
ב-22 בנובמבר 2024, במהלך התמרון הקרקעי בלבנון, צה"ל שיטח את כל הכפר.
שם הכפר נגזר משתי מילים בסורית.
המילה הראשונה טֵיר פירושה אָסָם, אך גם לול, רפת או דִּיר.
המילה השנייה חרפא פירושה כבשים, אך גם קצה, שוליים או גַּב.
כלומר, ייתכן שפירוש שם הכפר הוא דיר הכבשים.
השטח המעובד של הכפר הוא כ-4,300 דונם.
רוב תושבי הכפר עוסקים בחקלאות.
הגידולים העיקריים הם טבק, זיתים וירקות.
חזבאללה השתמש במבנים בכפר ובסביבתו כמבנים צבאיים וכמחסני תחמושת.
מעת לעת צה"ל תוקף את חזבאללה באזור זה.
ב-16 בנובמבר 2024 דווח רשמית כי הכפר טיר חרפא נכבש על ידי צה"ל כחלק מהתמרון הקרקעי בלבנון.
במהלך כיבוש הכפר, התגלתה באחד מבתי הכפר חנוכייה עתיקה והיא נלקחה על ידי חייל צה"ל.
ב-22 בנובמבר 2024, במהלך התמרון הקרקעי בלבנון, הרסו כוחות צה"ל את כלל בתי הכפר.
ביום הראשון לכניסה של גדוד 51 של גולני למקום, מחלקת הרתק של פלוגה ב טיהרה בית וחוליה נוספת בפיקוד המ"מ יצאה לטהר בית סמוך.
על שתי החוליות הושלכו באותו רגע רימונים ומספר מחבלים פתחו בירי מכמה כיוונים שונים.
חוליית המ"מ בפיקודו של סגן איתי מרקוביץ' מכוכב יאיר חברה אל הבית בו שהתה יתר המחלקה ומחבל שפרץ אל מסדרון הבית פתח באש והרג שישה מחיילי המחלקה: שליו סגרון, שריה אלבוים, ניר גופר, יואב דניאל, סמל המחלקה דרור חן, ומפקד המחלקה איתי מרקוביץ'.
יום לאחר מכן מחלקת הרתק של פלוגה ג בגדוד 51 התקדמה לכיוון בית בכפר על מנת לטהרו.
לאחר שנפתחה אש על הכוח החליט מפקד המחלקה סגן עברי דיקשטיין להיכנס ראשון אל הבית.
בקרב שהתפתח נהרג דיקשטיין והמחבלים ששהו בבית חוסלו.
טיקי-טאקה הוא סגנון משחק בכדורגל המתאפיין בשליטה רבה בכדור, מעברים ותנועות קצרות, והפעלת הכדור בערוצים מגוונים כדי לשמור על החזקה בכדור.
הסגנון זכה לזיהוי רחב בעקבות הצלחותיו עם נבחרת ספרד החל משנת 2006, תחת ניהולם של לואיס ארגונס וויסנטה דל בוסקה.
בהמשך פפ גווארדיולה יישם את השיטה משנת 2009 בברצלונה, אף על פי שגווארדיולה עצמו התנער מכך שברצלונה משחקת טיקי טאקה הוא אמר כי חשוב להעביר את הכדור בכוונה ברורה ליצירת הזדמנויות, ולא רק לשמירה על החזקת כדור.
השפעת הסגנון נובעת מהתפתחותו תחת יוהאן קרויף בתחילת שנות ה-90 ונמשכת עד היום.
דוגמה מפורסמת לשימוש בטיקי-טאקה היא הגול של סרחיו ראמוס במשחק המוקדמות ליורו 2008 נגד דנמרק ב-13 באוקטובר 2007, שבו 9 שחקנים העבירו 28 מסירות ב-75 שניות, מהלך שהסתיים בשער ותרם לזכייתה של ספרד בגביע.
טקטיקות מוקדמות יותר, שדמו לסגנון של טיקי-טאקה שהצליחו בתקופתן בשל משחק מעבר ובתנועה ללא כדור כוללות את שאלקר קרייזל ("סביבון שאלקה"), הטקטיקה בה שיחקה שאלקה 04 בשש אליפויות גרמניה בין 1934 ל-1942, והטוטאל פוטבול ששימשה את אייאקס ונבחרת הולנד במהלך שנות ה-70.
המאמן אנג'לו ניקולסקו אימץ סגנון שנחשב גם ל"אבא" של הטיקי טאקה.
הקבוצה תנסה לשמור על החזקת הכדור כמה שיותר זמן, תוך שימוש במסירות חוזרות וקצרות עד שנמצאה פריצה בהגנת היריבה.
באמצעות טקטיקה זו, הוא שינה את נבחרת רומניה והצליח להעפיל איתה למונדיאל מקסיקו 1970 לאחר שלא העפילו במשך 32 שנים.
במהלך שידור חי של המשחק בין ספרד לתוניסיה, מונטס השתמש בביטוי "Estamos tocando tiki-taka tiki-taka" ("אנחנו משחקים טיקי-טאקה טיקי-טאקה"), תוך שהוא מתאר את סגנון המסירות המדויקות והמהירות של הנבחרת הספרדית.
הביטוי, בשימושו של מונטס, הפך לסמל של הכדורגל הספרדי המודרני ושל סגנון המשחק האטרקטיבי שהוביל להצלחות בינלאומיות רבות.
השורשים של מה שיתפתח בעתיד לסגנון הטיקי-טאקה החלו להיות מיושמים על ידי יוהאן קרויף במהלך כהונתו כמאמן ברצלונה מ-1988 עד 1996. סגנון המשחק המשיך להתפתח תחת המאמנים ההולנדיים לואי ואן חאל ופרנק רייקארד ואומצו על ידי קבוצות אחרות של לה ליגה.
המאמנים ההולנדיים של ברצלונה הקפידו לקדם כישרונות צעירים ובכך זכתה בייצור דור של שחקנים מוכשרים טכנית, לרוב קטנים פיזית, כמו פדרו, צ'אבי, אנדרס אינייסטה, ססק פברגאס וליונל מסי.
שחקנים עם מגע, ראייה ומסירות מצוינים, המצטיינים בשמירה על החזקה.
פפ גווארדיולה ניהל את ברצלונה מ-2008 עד 2012, וזכה ב-14 תארים.
תחת הדרכתו שיחקה ברצלונה את הטיקי-טאקה.
זה נבע בחלקו מהאימון בעל החזון של גווארדיולה, בחלקו בזכות דור יוצא דופן של שחקנים, שרבים מהם למדו בסגנון הייחודי של לה מאסיה, ובחלקו בשל יכולתה של ברצלונה להחזיק בלחץ אינטנסיבי על הכדור.
העדכון של פיפ"א ב-2005 לחוק הנבדל תרם גם להצלחת הטקטיקה.
על ידי כפיית מגינים עמוקה יותר, החוק הרחיב את אזור המשחק האפקטיבי, גרם לגודלם של השחקנים להיות פחות חשוב ואפשר ליכולות הטכניות לפרוח.
הטקטיקה שיתפה את העיקרון ההולנדי של טוטאל פוטבול הדוגל בקו הגנה גבוה, חילוף מיקום ושימוש בכוח כדי לשלוט במשחק.
טיקי-טאקה התרחקה משורשי הטוטאל פוטבול שלה על ידי הכפיפה של הכל למסירה: גווארדיולה שיחק עם חלוץ מרכזי כ"תשע מזויף" כדי לשמור על תנועת הכדור בצורה זורמת מזוויות שונות, הוא שיחק עם הקשרים האחוריים גבוה יותר והוא הציב קשרים בהגנה כדי לנצל את יכולת המסירה שלהם.
העיקרון המנחה של משחק מסוג זה היה שימוש יעיל מאוד, הקבוצות חייבות לצמצם את מרחב המשחק תוך כדי הגנה, ועליהן להרחיב את מרחב המשחק תוך התקפה.
המטרה הייתה להעביר מסירות מהירות וקצרות, עד שיריב נתפס ממקומו ונוצר מרחב.
פפ השתמש גם במושג משחק מיקום, שפירושו במילים פשוטות שהמגרש מחולק לאזורים שונים, ושלא יותר משני שחקנים חייבים לכבוש את אותו קו אנכית ולא יותר משלושה שחקנים צריכים לתפוס את אותו קו אופקית.
גווארדיולה אימן את שחקניו על ידי ציור קווים על מגרש האימונים כדי להראות לשחקנים מהם האזורים.
אימון זה הפך את זה לאינסטינקט של השחקנים למצוא אזורים שבהם הם יכולים לקבל או לשחק מסירה.
כך, עבור הדיוט, זה היה נראה כמו מעבר ושמירה על החזקה, זה היה למעשה די מחושב.
העיתונאי הגרמני רפאל הוניגשטיין מתאר את הטיקי-טאקה ששיחקה נבחרת ספרד במונדיאל 2010 כ"סגנון רדיקלי שהתפתח במשך ארבע שנים", הנובע מהחלטת ספרד ב-2006 ש"הם לא היו פיזיים וקשוחים מספיק.
לעקוף את השרירים היריבים, אז במקום זאת רצינו להתרכז במונופול על הכדור".
לואיס אראגונס וויסנטה דל בוסקה השתמשו בהצלחה בסגנון הטיקי-טאקה עם נבחרת ספרד; במהלך כהונתם, ספרד זכתה בשלושה תארים גדולים ברציפות: יורו 2008 (תחת אראגונס), מונדיאל 2010 ויורו 2012 (תחת דל בוסקה).
טיר פלסאי הוא כפר שיעי לבנוני, בנפת צור במחוז דרום לבנון.
הכפר שוכן בגובה 260 מטרים מעל פני הים, דרומית ועל גדת נהר הליטאני, כ־18 קילומטרים צפונית מזרחית לעיר צור, כ-30 קילומטרים מערבית לגבול ישראל (מטולה).
לפי אדוארד הנרי פאלמר משמעות השם היא מבצר הקשקשים או המטבעות הקטנים.
בשנת 1881 ביקרה ביישוב משלחת של הקרן לחקר ארץ ישראל ובסיכום נכתב: "כפר בנוי מאבן; כ-250 מתואלים; בצד גבעה סמוך לפסגה, עם תאנים ואדמה מעובדת מסביב.
יש שני מעיינות ובורות מים .
בשנת 2014 היו רשומים 2,599 בוגרים, בעלי זכות בחירה לפרלמנט הלבנוני שכתובתם הייתה בכפר.
טיקטוק בילבורד טופ 50 הוא מצעד המתפרסם מדי שבוע על ידי בילבורד בארצות הברית.
הוא מדרג את השירים הפופולריים ביותר בפלטפורמת המדיה החברתית טיקטוק בארצות הברית בהתבסס על שילוב של סך כל היצירות, צפיות בסרטונים ומעורבות משתמשים בפלטפורמה.
המצעד פורסם לראשונה ב-14 בספטמבר 2023, עם השיר "SkeeYee" של הראפרית האמריקאית סקסי רד במקום הראשון.
התואר של השיר שבילה את הזמן הארוך ביותר במקום הראשון במצעד מוחזק כעת על ידי "Million Dollar Baby" מאת טומי ריצ'מן, שנשאר בראש המצעד במשך עשרה שבועות רצופים.
פלטפורמת שיתוף הווידאו טיקטוק זכתה לפופולריות עולמית בשנת 2019, ועברה 2 מיליארד הורדות ברחבי העולם באוקטובר 2020. טיקטוק אפשרה לאמני מוזיקה רבים לצבור קהל רחב יותר, והולידה כמה להיטים ויראליים.
מאז מגפת קורונה, הפלטפורמה גם השיקה שירים רבים שלא הצליחו לצבור הצלחה מסחרית ראשונית ללהיטים רדומים.
בזמן השקת המצעד, בילבורד תיאר את טיקטוק כ"פלטפורמה החזקה ביותר בעולם לגילוי וקידום מוזיקה".
תאריךשיראמן (ים)114 בספטמבר"SkeeYee"סקסי רד223 בספטמבר"Wassup Gwayy"FamousSally & YB30 בספטמבר37 באוקטובר"Sky"פלייבוי קרטי414 באוקטובר"My Love Mine All Mine"מיצקי21 באוקטובר28 באוקטובר54 בנובמבר"Mr.
Take Ya Bitch"ליל מאבו וכריסאן רוק11 בנובמברre18 בנובמבר"My Love Mine All Mine"מיצקי25 בנובמבר2 בדצמברre9 בדצמבר"Sky"פלייבוי קרטי616 בדצמבר"Surround Sound"JID ,21 סבאג' ובייבי טייט23 בדצמבר730 בדצמבר"All I Want for Christmas Is You"מריה קארי
מספר השבועות הגבוה ביותר בראש המצעד
מספר שבועותאמנ (ים)שירשנהטומי ריצ'מן"Million Dollar Baby"2024מיצקי"My Love Mine All Mine"20234פלו מילי"Never Lose Me"2024אלק אולסן"Someday I'll Get It"3ליי באנקז"Tell Ur Girlfriend"קלין בנדיט בהשתתפות זארה לארסון"Symphony"
"טיקיליטון" הוא אלבום האולפן ה-17 של הזמרת הישראלית חוה אלברשטיין.
אלברשטיין המשיכה את הקו המוזיקלי של אלבומה הקודם, "צוללת צברית", וכיוונה את האלבום לילדים.
הרצועה האחרונה, "יש לי ילד ושמו איתי", היא גרסת כיסוי לשיר "I Got a Boy (and His Name is John)" של ג'וני קאש וג'ון קרטר.
במרכזה העטיפה מופיעה דמותה של אלברשטיין, כשהיא מוקפת בציורים צבעוניים ואיורים ילדותיים.
האיור המרכזי שלה מעוצב בסגנון קריקטורי עם צבעים בהירים וחיוך רך.
מסביב, ניתן לראות מגוון דמויות ואובייקטים, כמו תרנגול גדול, חתול בקרקס, עוגת יום הולדת מעוטרת, ארנב ורוד ועכבר קטן.
הציורים הם מסוגננים ונאיביים, בעלי קווים עגולים וצבעים עזים.
בצד ימין למעלה מופיע כיתוב גדול בעברית: "חוה אלברשטיין - טיקיליטון".
באריזת האלבום צורף גם דף גזירה וצביעה לילדים.
חלק משירי האלבום הם שירים מלעז שתורגמו לעברית.
טיקרצילין היא תרופה אנטיביוטית לטיפול בזיהום חיידקי, גרם שלילי וגרם חיובי.
היא משתייכת לקבוצת הפניצילינים רחבי טווח.
לרוב, טיקרצילין לא ניתנת בפני עצמה, והיא משולבת עם מעכב בטא לקטמאז, חומצה קלוולנית, לטיפול בזיהום חיידקי עמידים.
טיקרצילין משמשת לטיפול בזיהומים חיידקיים שונים, ביניהם:
תופעות הלוואי של טיקרצילין הן נדירות, ועלולות לכלול תסמינים במערכת העיכול כמו בחילה, הקאה, כאב בטן ושלשול.
השלשול עלול להתרחש במהלך הטיפול או מספר שבועות לאחר סיומו.
תופעות לוואי עלולות לכלול תגובות אלרגיות באזור ההזרקה המלוות בכאב, נפיחוּת, אדמומיות, פריחה בעור, גרד ואנפילקסיס.
פגיעה בתפקוד הכלייתי, פגיעה בתפקודי כבד (עלייה באנזימי כבד, צהבת), ותגובות נוירולוגיות - בעיקר במינונים גבוהים.
יש להימנע משימוש בטיקרצילין במקרה של:
רגישות יתר לפניצילין או לתרופות דומות.
רמות חומציות נמוכה בדם (Acidosis).
טיקרצילין פועלת על ידי חסימת סינתזת דופן התא של החיידק, פעולה שהורגת את החיידק, ומונעת את שכפולו.
טיקרצילין אינה נספגת טוב דרך הפה, ולכן ניתנת דרך הווריד או לתוך השריר.
טיקרצילין עשויה ליצור אינטראקציות עם תרופות אחרות:
תרופות המפחיתות את תפקוד הכלייתי עשויות להגדיל את רמות טיקרצילין בדם.
נישנם מחקרים שמסתכלים על שיפור השפעת טיקרצילין בטיפול בזיהומים חיידקיים עמידים, כמו זיהומים בתנאים חוסרי טיפול טרום-קליני.
התרופה מסווגת כקטגוריית סיכון B בהיריון, כלומר אין נתונים על נזק לאם ולעובר.
התרופה אינה גורם סיכון משמעותי לתינוק בזמן הנקה, ונחשבת יחסית בטוחה לשימוש בהנקה.
טיראדנטס (בפורטוגזית: Sociedade Esportiva Tiradentes) הוא מועדון כדורגל מברזיל.
המועדון נוסד בשנת 1959 בעיר טרזינה.
המועדון הוקם כמועדון רב-ענפי, ולצד קבוצת כדורגל של גברים פועלת גם קבוצת כדורגל נשים.
מועדון הספורט "טיראדנטס" נוסד בשנת 1959 בעיר טרזינה.
הוא נקרא על שם המהפכן הברזילאי טיראדנטס, שפעל בסוף המאה ה-18 למען עצמאותה של ברזיל.
בשנת 1972 זכתה הקבוצה לראשונה באליפות פיאאוי.
בסך הכול זכתה באליפות זו חמש פעמים (בפעם האחרונה בשנת 1990).
בעונת 1973 השתתפה הקבוצה לראשונה בדרג העליון של אליפות ברזיל.
בסך הכול היא שיחקה בליגה הבכירה חמש פעמים (בפעם האחרונה בשנת 1983).
בתחרות של ליגת המשנה הברזילאית השתתפה הקבוצה בארבע עונות, והישגה הטוב ביותר היה מקום חמישי בשנת 1982. בפעם האחרונה שיחקה בליגה זו בשנת 1994.
בשנת 1990 השתתפה הקבוצה בליגה השלישית, ומאז היא משחקת רק במסגרת אזורית (כיום בליגה האזורית השנייה).
אצטדיון הקבוצה נבבה בשנת 1944 ועבר שדרוג בשנת 2018. הוא מתאים לכ-5,760 מקומות.
טִירֶה או אל-טירה היא עיר ערבית-מוסלמית במחוז המרכז בישראל, שרבים מקרב תושביה הם בני דת האסלאם מהזרם הסוני.
העיר שוכנת מצפון לקיבוץ רמת הכובש ולעיר כפר סבא, ומדרום-מערב לעיר טייבה ולמחלף אייל, ונחשבת אחד מיישובי "המשולש" הערביים.
המוח'תאר הראשון של טירה היה עבד אל-ראוף סמארה.
טירה הוכרזה כעיר בשנת 1991.
הכפר נוסד בידי תושבים מהכפר הפלסטיני באקה אל-חטב שבשומרון.
בתקופת המנדט השתייך הכפר לנפת טולכרם.
סקר הכפרים משנת 1945 אמד את אוכלוסיית הכפר ב-3,180 תושבים בשטח של 26,803 דונמים.
אזור הכפר נכלל בשטח שיועד למדינה היהודית לפי החלטת החלוקה של האו"ם מ-29 בנובמבר 1947.
במהלך מלחמת העצמאות, נמלטו חלק מתושבי הכפר הסמוך מיסכה לטירה, לאחר שב-15 באפריל 1948 הורו כנראה קציני ההגנה לתושבים לעזוב את הכפר.
מרבית חללי מבצע מדינה נפלו בקרב טירה.
בבוקר ה-13 במאי 1948 יצא כוח המורכב ברובו מבני מושבי האזור (כפר הס, עין ורד ועוד) ומחיילי חטיבת אלכסנדרוני.
מטרת הכוח הייתה לבצע חסימה מול טירה ולמנוע מכוחות ערבים להתערב בקרב בכפר סאבא.
בטירה היו לוחמים מקומיים, לוחמים מטייבה ביחד עם לוחמים מצבא ההצלה של קאוקג'י.
כשהגיעו אנשי הכוח לפאתי טירה, הם צפו על הכפר ונראה להם כאילו הוא נטוש; בשלב זה נתקבלה הפקודה לכבוש את טירה.
כבר בתחילת ההתקפה נתקל הכוח בשטח פתוח באש מכל העברים, שנורתה על ידי ערבים מטייבה הסמוכה.
רוב הלוחמים נהרגו תוך זמן קצר, רק בודדים הצליחו לסגת, וכך הניסיון לכבוש את טירה נכשל.
בשטח נשארו 23 גופות חללים.
רק בהתערבות הצלב האדום הוחזרו הגופות לקבורה במצב קשה.
ארבע גופות לא הוחזרו ויש עדויות שהן נגררו לטייבה, לטולכרם ולנור א-שמס ושם כנראה נקברו.
עד היום לא נמצאו גופות הנעדרים מקרב טירה.
למחרת היה כל השטח שממזרח לקלקיליה בידי כוחות ההגנה.
לאחר הכיבוש הוחזק הכפר על ידי כוחות החי"ם.
כעבור יומיים פתחו שוב הערבים בהתקפה עזה על הכפר.
לעזרת הלוחמים נשלח כוח מגדוד 32 של חטיבת אלכסנדרוני, אך ההתקפה נהדפה על ידי אנשי החי"ם המגינים עוד בטרם הגיעה התגבורת לזירת הקרב.
באותו לילה, לאחר התקפת הערבים, ערך גדוד 32 סדרת פשיטות כדי לרתק אותם; במסגרת זו הוא פוצץ גשרים במבואות קלקיליה וטולכרם, מיקש דרכים והטריד באש בסיסי אויב.
נעשה ניסיון לכבוש את קלקיליה אך ניסיון זה נכשל.
במפקד האוכלוסין הבריטי שנערך בשנת 1922 נמנו בכפר 1,582 נפשות: 767 גברים ו-845 נשים, כולם מוסלמים.
במפקד שנערך ב-1931 גדלה האוכלוסייה ל-2,192 נפשות: 1,115 גברים ו-1,077 נשים, כולם מוסלמים למעט שני נוצרים.
בימי שישי ובשבתות קיים בעיר שוק פופולרי (הממוקם באזור היציאה הדרומית לכיוון רמת הכובש והעיר כפר-סבא), כאשר רבים מתושבי השרון היהודים פוקדים את מסעדות העיר, בתי העסק שלה ושווקיה.
תנועת הקונים ההמונית התקיימה במשך שנים ברציפות, פרט לתקופת האינתיפאדה.
במסגרת הקמת המסילה המזרחית מתוכננת בכניסה המזרחית לעיר תחנת הרכבת טירה – כוכב יאיר, בנוסף צפוי להיבנות לצד תחנת הרכבת מסוף תחבורה ציבורית.
בעיר מתקיים מדי שנה פסטיבל רמדאן מרקט.
באוגוסט 2023 חשף אתר התחקירים "הקול היהודי" כי בפסטיבל שנערך בשנת 2022 הושמעו תכנים פלסטינים לאומניים וסגן-ראש העיר הדגיש כי העיר טירה "חלק חי, פעיל ונמרץ מעמנו הפלסטיני".
הזמרת למה אבו גאנם הקדישה במהלך פסטיבל רמדאן זה שירי הוקרה לאמהות המחבלים.
האקלים בטירה הוא אקלים ים תיכוני.
בקיץ חם ולח, בסתיו ובאביב מתון ובחורף קר וגשום.
מזג האוויר בטירה נחשב אידיאלי לחקלאים, שמגדלים סוגים שונים של פירות וירקות בפריפריה של העיר.
דליה פדילה - אשת חינוך
סייד קשוע - עיתונאי, תסריטאי, סופר, קולנוען ופובליציסט.
החל משנת 2014 מתגורר לסירוגין גם בארצות הברית.
טירה היא סוג מבנה מגורים גדול ומבוצר שהיה נפוץ באירופה במהלך ימי הביניים.
הטירה נבדלת מארמון בכך שהיא מבוצרת ונועדה להגן על האדון, ונבדלת ממבצר שהיה מבנה צבאי בעיקרו ובניגוד לו הטירה הייתה מאוכלסת על ידי האצולה.
הטירות האירופאיות החלו להיבנות במאה ה-9 לאחר מותו של קרל הגדול, אז חולקו מערב ומרכז אירופה בין בניו ואלו בתורם חילקו את שטחיהם לאזורים קטנים יותר שנשלטו על ידי אצילים מקומיים.
אצילים אלו בנו טירות כדי לשלוט על הטריטוריה שלהם ולשמש כבסיס לצבאותיהם.
אף על פי שהמטרה הראשונית של הטירות הייתה צבאית, הטירות החלו במהרה לשמש כמרכזי שלטון מקומיים וכסמלי כוחם של השליטים.
בכך הפכו הטירות לסמל של הפאודליזם.
טירות רבות נבנו בהתחלה מחומרים פשוטים כגון אדמה ועץ אולם ביצוריהן חוזקו במהרה באבן.
הטירות המוקדמות ניצלו מאפייני הגנה טבעיים כגון הרים או נהרות ולא היו בהם המגדלים או חרכי הירי שהפכו מאוחר יותר לסממנים המזהים של הטירות, אלא התבססו על מגדל עוז מרכזי.
בסוף המאה ה-12 ותחילת המאה ה-13 החלה להתפתח גישה מדעית להגנות הטירה שהובילה להוספה של מגדלים וצריחים רבים לחומות עם דגש על אש אגפית.
רבות מן הטירות החדשות שנבנו באותה התקופה היו מצולעות או שהסתמכו על הגנה קונצנטרית – רמות שונות של הגנה אחת אחרי השנייה ותפקדו יחדיו כדי למקסם את כוח הירי של הטירה.
לא כל מאפייני הארכיטקטורה של הטירה נועדו למטרות צבאיות אלא לעיתים נועדו לשמש כסמלי כוח וגדולה.
אף על פי שאבק השרפה הובא לאירופה כבר במאה ה-14 הוא לא הביא לשינוי משמעותי באופן בניית הטירה עד למאה ה-15, אז כלי הנשק, ובעיקר התותחים, החלו להיות חזקים מספיק כדי לפרוץ חומות אבן.
הטירות שנבנו לאחר מכן לא היו נוחות למגורים בשל הטכניקות בהם השתמשו להגנה מפני תותחים וכתוצאה מכך החל מהמאה ה-16 חלה ירידה בבניית טירות ובמקומן החלו לקום מבצרים שנועדו רק להגנה ללא שום תפקיד מנהלי, ואחוזות או ארמונות שנועדו למגורים אך לא היה בהם ערך צבאי.
מאמצע המאה ה-18 נבנו טירות מדומות רבות כחלק מאופנת התחייה הגותית של התנועה הרומנטית, אך לא הייתה בהן שום תכלית צבאית.
המונח Castle באנגלית נובע מהמילה הלטינית castrum, שמשמעותה "מקום מבוצר", ו - castellum שמובנו היה "קסטרום קטן".
שפות אירופאיות רבות משתמשות במקור זה לתיאור טירה, כגון château או château fort בצרפתית, castillo בספרדית ו-castello באיטלקית.
בגרמנית הטירה המבוצרת ידועה בשם Burg, Festung או Schloss.
ההגדרה המקובלת של טירה היא מקום מגורים פרטי מבוצר.
בניגוד לערים מבוצרות מהעת העתיקה כגון קונסטנטינופול או אנטיוכיה, החידוש בטירות שהחלו להיבנות בימי הביניים היה שהביצורים לא נועדו להגן על אוכלוסייה שלמה אלא נבנו על ידי שליטים פאודלים מקומיים כדי להגן על עצמם או על מלכיהם.
התכלית העיקרית של הטירה הייתה כמרכז צבאי ומנהלי.
הטירה נועדה להגן על יושביה אולם היא גם הייתה כלי התקפי ולעיתים קרובות שימשה כמפקדה אזורית ממנה יכל הצבא לצאת להתקפות בשטח אויב.
הכובשים הנורמנים באנגליה הקימו טירות הן למטרות הגנתיות והן כדי להרגיע את האוכלוסייה המקומית.
עם התקדמותו של ויליאם הכובש לתוך אנגליה הוא ביצר עמדות מפתח על מנת להגן על השטח שכבש, ובין השנים 1066 ו-1087 הוא הביא לבנייתן של 36 טירות ברחבי המדינה.
לקראת סוף ימי הביניים הטירות החלו לאבד את חשיבותן ההגנתית בעיקר בשל התפתחותם של תותחים שהיו חזקים מספיק כדי לפרוץ את ביצוריהן.
כתוצאה מכך התכלית העיקרית של הטירה החלה להיות כמקום מגורים וכמפגן כוח.
כמו כן האסתטיקה של הטירה החלה להיות יותר חשובה מביצוריה שכן גודלה ומראה החיצוני החלו לשקף את יוקרתו וכוחו של יושבה.
אף על פי שהטירות עדיין יכלו להגן מפני התקפות פשוטות הן החלו להיות מוחלפות על ידי אחוזות וארמונות.
הטירה הייתה מוקמת בדרך כלל על גבעה שטוחה, שנקראה בצרפתית ובאנגלית Motte, כדי שהגישה אליה תהיה קשה לאויב.
לעיתים הגבעה הייתה טבעית אולם במרבית המקרים היא הייתה מעשה ידי אדם.
חפירת האדמה לצורך יצירת הגבעה יצרה חפיר מסביבה, ששימש גם הוא כאמצעי הגנה ולעיתים גם מולא במים.
החפיר מנע מכלי מצור גדולים גישה לחומות החיצוניות של הטירה וכן מנע מתוקפים לחפור מתחת לחומות.
הגישה לטירה שעל הגבעה הייתה בדרך כלל באמצעות גשר מתרומם או גשר אבן שנפרש מעל לחפיר.
המצודה (באנגלית Keep, בצרפתית: Donjon, נקראת גם מגדל עוז) היא המבנה הפנימי בטירה, בדרך כלל מגדל גדול בעל קירות עבים במיוחד שנבנה על הגבעה המבוצרת ובו התגורר בעל הטירה השליט, משפחתו ואורחיו.
המצודה היוותה את החלק החשוב והמאובטח ביותר בטירה הפיאודלית.
אם פרץ האויב את כל אמצעי ההגנה של הטירה, המתגוררים בטירה יכלו להתבצר במצודה, שאליה היה קשה מאוד לפרוץ.
מחוץ למצודה הייתה חצר פנימית (באנגלית Bailey) ובה ניתן היה למצוא את מגורי החיילים והמשרתים, אורוות, בתי מלאכה ומחסנים.
בדרך כלל ניתן היה גם למצוא בה מקור מים כגון באר או בור מים.
בחצר הייתה אספקה שהספיקה לזמן רב במקרה של מצור.
מסביב לחצר הפנימית הייתה חומה הגנתית שהייתה גבוהה דיה על מנת למנוע מצבאות תוקפים לטפס עליה בעזרת סולמות ועבה מספיק כדי לעמוד בהתקפות של כלי מצור כבדים כגון קטפולטות.
כדי למנוע מאויבים לחפור מתחת לחומה היא הייתה לעיתים מבוצרת על ידי שכבת אבן נוספת בבסיסה.
שבילי הליכה על החומות אפשרו למגנים לירות מגבוה על התוקפים ושינות (בליטות מרובעות לאורך החומה) העניקו להם הגנה נוספת.
לאורך החומה נבנו צריחים ומגדלים רבים במרווחים קבועים ששימשו כעמדות ירי ותצפית.
רק החל מהמאה ה-13 נוספו לחומה גם חרכי ירי לקשתים, שכן לפני כן היה חשש שהם יפגעו בחוזקה של החומה.
שער הכניסה לטירה היה בדרך כלל החלק החלש יותר במערכת ההגנה שלה.
לאור זאת התפתח השער המאובטח שאפשר ליושבי הטירה לפקח על תנועת הנכנסים אליה והיוצאים ממנה.
מעל לשער נבנה מגדל או שני מגדלים משני הצדדים כדי לאפשר שמירה הדוקה יותר על נקודה זו.
כדי להקשות על התקפה חזיתית על השער עצמו היו אמצעי הגנה נוספים בשער, כגון שער מתרומם או סדרה של שערים מתרוממים, חרכי ירי ופתחי הריגה.
הקומה העליונה של ביתן השמירה שימשה כמגורי חיילים כך שהשער תמיד היה מאובטח.
במהלך המאות ה-13 וה-14 התפתח רעיון הברביקן, מבנה קדמי מבוצר בעל מגדל המצוי בחלקו החיצוני של השער והעניק לו הגנה נוספת.
הביצורים הראשונים בהיסטוריה נבנו באזור הסהר הפורה, בעמק האינדוס, במצרים ובסין, שם על מנת להגן על שפע עושר ומשאבים היישובים הקדומים היו מוגנים על ידי חומות מבוצרות.
צפון אירופה הייתה איטית יותר מהמזרח בפיתוח מבנים הגנתיים ורק בתקופת הברונזה החלו להתפתח מבצרי גבעה שהתפשטו ברחבי אירופה במהלך תקופת הברזל.
מבנים הגנתיים קדומים אלו היו שונים מהביצורים האסייתים בכך שהם נבנו מאדמה ולא מאבן.
במהלך המאה השנייה לפנה"ס המבצרים העתיקים החלו להתפתח לאופידום, או יישובים מבוצרים, ברחבי אירופה.
אמצעי ההגנה ביישובים אלו היו אפקטיביים נגד התקפותיהם של הרומאים ונפלו רק מול כלי מצור חזקים.
הביצורים הרומאים, שנקראו קסטרום, היו מגוונים ונבנו מחומרים שונים, החל מאדמה וכלה בביצורי אבן גדולים, כפי שניתן לראות למשל במבצרים לאורך חומת אדריאנוס באנגליה.
המבצרים הרומאים היו בדרך כלל מלבניים עם פינות מעוגלות.
במאה ה-9 וה-10 צמחה אליטה חברתית וצבאית באימפריה הקרולינגית.
בתמורה לשירות צבאי קיבלו האבירים חלקות אדמה מהאצילים אותם שירתו.
קשר זה בין האביר לאציל היה הבסיס לפאודליזם בימי הביניים.
עם התפרקותה של האימפריה הקרולינגית התרופף הממשל הריכוזי ששלט בשטחי האימפריה עד אז וכל אציל מקומי החל לשלוט בשטח שלו והיה אחראי לממשל, לכלכלה ולצדק המקומי.
בתקופה זו החלו להופיע הטירות האירופאיות.
אף על פי שהטירות היו למעשה מבנים פרטיים של השליט, הן שימשו גם כמרכז השלטון המקומי ומתוכן השליט היה אחראי להגן על איכריו.
סיבה נוספת להתפתחות הטירה לאחר נפילת האימפריה הקרולינגית הייתה כתגובה להתקפות מצד הוויקינגים, המוסלמים והמדיארים ורצון השליטים להגן על ביתם.
באזורים מסוימים באירופה האציל היה חייב לקבל את אישורו של המלך או של סמכות גבוהה אחרת כדי לבנות טירה.
באזורים אחרים, כמו באנגליה שלאחר הפלישה הנורמנית, המלך דרש מאציליו לבנות כמה שיותר טירות כדי להגן על הממלכה הן מפולשים מבחוץ והן מאויבים מבפנים.
הטירה העתיקה ביותר שנותרה עומדת עד היום היא טירת דווה-לה-פונטן בצרפת, שנבנתה בשנת 950 לערך.
החל משנת 1000 לספירה החלו להתרבות האזכורים לטירות בכתבים רשמיים.
עליה זו באזכורים רשמיים, יחד עם העדויות הארכאולוגיות, מעידה כי הייתה עלייה פתאומית בכמות הטירות באירופה החל מתקופה זו.
באיטליה, לדוגמה, החל משנת 950 מספר הטירות הוכפל פי שלושה עד חמישה כל חמישים שנה.
באזור פרובאנס היו קיימות 12 טירות בשנת 950, 30 טירות בשנת 1000 ולמעלה מ-100 בשנת 1030. היסטוריונים מפרשים את העלייה החדה בכמות הטירות באירופה בתקופה זו כעדות לשכיחות הלחימה בין שליטים מקומיים.
כך ניתן לדוגמה לראות עלייה חדה בכמות הטירות בספרד בתחילת המאה ה-11 לאור עלייה בהתקפות מצד המורים וכן בדנמרק לאור התגברות הלחימה עם פיראטים ונדים.
אף על פי שכמות הטירות עלתה ברחבי אירופה בערך באותה התקופה, צורתן והארכיטקטורה שלהן הייתה שונה מאזור לאזור.
בתחילת המאה ה-11 התכנון הבסיסי של הטירה הבנויה ממצודה מרכזית על גבעה וסביבה ביצורים היה שכיח ברחבי אירופה מלבד בסקנדינביה.
בנוסף, בעוד שבאיים הבריטיים, בצרפת ובאיטליה הטירות נבנו בעיקר מעץ, בספרד הטירות באותה התקופה נבנו בעיקר מלבנים.
עד סוף המאה ה-12 מספר הטירות החדשות שנבנו היה בירידה, בעיקר בשל ירידה ביעילותם של ביצורי אדמה ועץ ועלייה בעלות ביצורי אבן.
באותה תקופה חל שינוי באופן בניית טירות: עד אז מבנה הטירה לא היה קבוע והוכתב בדרך כלל על ידי פני השטח.
לעומת זאת טירות שנבנו בסוף המאה ה-12 ובתחילת המאה ה-13 היו על פי רוב מצולעות (מבלי להתחשב בפני השטח) עם צריחי הגנה בכל פינה שנועדו לתת אש אגפית על החומות.
הצריחים היו גבוהים מהחומה וכללו חרכי ירי בכל קומה כדי לאפשר לקשתים זוויות שונות של ירי.
טירות חדשות אלו לא תמיד כללו גם מצודת עוז והצריחים הגדולים יותר שימשו גם כאזור מגורים.
בטירות בהן כן ניתן היה למצוא מצודות עוז הן כבר לא נבנו בצורת ריבוע אלא היו גם הן מצולעות או עגולות.
הסיבה לשינויים באופן בניית הטירות בתקופה זו נובעת ככל הנראה ממסעות הצלב, שם למדו הצלבנים רבות על בניית ביצורים מהסרצנים ומהאדריכלות הביזנטית.
בתחילת המאה ה-13 הטירות הצלבניות נבנו בעיקר על ידי מסדרים צבאיים נוצריים כגון ההוספיטלרים, הטמפלרים והמסדר הטבטוני.
מסדרים אלו היו אחראים לבניית טירות רבות במזרח התיכון כגון קראק דה שבלייה, מבצר מרגט וכוכב הירדן.
טירות אלו היו מגוונות באדריכלות שלהן אולם בדרך כלל כללו ביצורים קונצנטרים כדי להפחית את ההסתמכות על נקודת הגנה מרכזית ולחלק את ההגנה בין טבעות רבות של חומות, אחת בתוך השנייה.
טירות קונצנטריות אלו נפוצו ברחבי אירופה ואפילו אדוארד הראשון, מלך אנגליה, שהשתתף במסעות הצלב, בנה ארבע כאלו בוויילס במאה ה-13. אולם לא כל המאפיינים של טירות הצלבנים חוקו באירופה.
לדוגמה, בטירות הצלבניות השער הראשי היה בצידו של אחד הצריחים וכלל מספר פניות כדי להאריך את הזמן שלקח לפולשים להיכנס למתחם הפנימי, אולם באירופה זהו מאפיין נדיר.
מאפיין נוסף שאומץ ממסעות הצלב היה משיקולי – מרפסת מוגנת שברצפתה נפתח פתח דרכו יכלו המגינים להשליך חפצים או נוזלים על התוקפים.
בשנות העשרים של המאה ה-13 החלו לראשונה באירופה להשתמש בארטילריה עם אבק שרפה והנשק החדש נפוץ במהירות.
הטירות הותאמו כדי לאפשר לתותחים קטנים לירות מהצריחים דרך חרכי ירי מיוחדים שעוצבו מחדש כדי לאפשר לתותחנים לכוון למטרה.
תותחים גדולים יותר פותחו עד המאה ה-15 והפכו לכלי המצור המועדף במקום הטרבושה בשל טווחם הארוך, עוצמתם ויכולתם לירות בכינון ישיר אל עבר יסודות החומות.
ב-1450 היה לתותחים תפקיד מכריע בכיבוש קונסטנטינופול על ידי מהמט השני.
התגובה לפיתוח התותחים הגדולים הייתה בניית חומות עבות יותר והעדפת צריחים עגולים על מרובעים על מנת להסיט את כדורי התותח.
בתחילת המאה ה-16 חידושים באיטליה הביאו להמצאת הבאסטיונים, חומות בעלות בליטות זוויתיות המאפשרת הגנה טובה יותר על השטח הקרוב לחומה ולא רק על החזית.
הבאסטיון התפתח במהרה למבצרי כוכב, טירות שהיו מוקפות חומות בעלות פינות רבות עד שקיבלו צורה של כוכב.
עם גילויו של העולם החדש מספר טירות בעלות מאפיינים אירופאים נבנו בקולוניות הצרפתיות והספרדיות, לדוגמה במונטריאול ובסנטו דומינגו.
במאה ה-17 אחוזות וארמונות תפסו את מקומן של הטירות כמקום מגוריהם של האליטה וכסימן לכוחם, אף על פי שטירות עדיין שימשו לעיתים תפקיד צבאי חשוב, כמו למשל במלחמת האזרחים האנגלית.
מאמצע המאה ה-18 נבנו טירות מדומות רבות כחלק מאופנת התחייה הגותית של התנועה הרומנטית, כאשר הדוגמה המוכרת ביותר לכך היא טירת נוישוונשטיין שבבווריה.
אולם אף על פי שמבחינה חיצונית טירות אלו דמו לטירות העתיקות, עיצוב הפנים שלהן היה שונה לגמרי ומודרני.
לאור נוכחותו של האציל השליט בטירה היא שימשה כמרכז אדמיניסטרטיבי ממנו הוא שלט באדמותיו.
שליטים מוצלחים קיבלו בחצרם את דייריהם ושימשו כשופטים במקרי סכסוך אולם שליטים בעלי שטחים נרחבים לא יכלו לבקר בכל אדמותיהם אלא מינו סגנים ששימשו כנציגיהם.
בנוסף, בחצר הטירה חלק מהשליטים טיפחו אמנים (כגון טרובדורים), בעלי מלאכה ולעיתים גם פילוסופים, אסטרונומים, אסטרולוגים ואלכימאים.
טירונות בצה"ל היא תקופת החניכה הראשונה של חיילים בצבא ההגנה לישראל כבכל צבא מודרני.
מטרת הטירונות היא להכשיר אזרחים צעירים לקראת שירותם הצבאי.
במהלך הטירונות נערך בדרך-כלל טקס השבעה, בו נשבעים החיילים אמונים לצה"ל טרם תחילת ביצוע תפקידם הצבאי או תחילתה של ההכשרה המיועדת להם.
מרכיביה הבסיסיים והראשוניים של הטירונות זהים בכלל יחידות צה"ל, אך היא שונה באורכה ובאופייה ביחידות השונות.
לחילות השדה כגון חיל הרגלים, חיל ההנדסה, חיל השריון, חיל התותחנים והאיסוף הקרבי וכדומה, ישנה טירונות ארוכה יותר מאשר זו המיועדת למתגייסים ליחידות עורפיות או לתפקידים תומכי לחימה.
סוגי הטירונות מתחלקים לפי "רמת הרובאות" לה מוסמכים החיילים בסוף ההכשרה, ובאימוני ההמשך השונים המשתנים לפי סוג היחידה.
חלק מהחיילים המיועדים לתפקידים עורפיים עוברים "טירונות בסמכות", שבסיומה הם מוסמכים לרמת "רובאי 02".
(בעבר הייתה קיימת גם דרגת רובאי 01, אך זו בוטלה) הטירונות לרוב מתבצעת בבסיס ההדרכה של החיל אליו ישויכו בתום הטירונות.
משך הטירונות נע בין שבועיים לחודש וחצי והיא עיונית וחינוכית בעיקרה, וכוללת מעט קשיים פיזיים.
במהלך הטירונות מוחדרת בחיילים המשמעת הצבאית וכמו כן הם עוברים הכשרה בסיסית כגון ירי ראשוני ברובה M16, תפעול מכשירי קשר, התגוננות מפני מתקפה בנשק כימי, עזרה ראשונה בסיסית וכן תוכני חינוך בנושאי ערכי צה"ל וכבוד האדם.
חלק מהחיילים העוברים טירונות זו הם בעלי "כושר מוגבל", כלומר בעלי לקות גופנית שאינה מאפשרת לעבור טירונות כלל צה"לית רגילה.
זוהי הטירונות הבסיסית של חיילים בצה"ל.
עוברים אותה בדרך כלל חיילים שאינם מיועדים לשירות כלוחמים, אך עדיין לא נקבע אם יהיו תומכי לחימה או לא.
בסיום טירונות זו, החיילים מוסמכים לרמת רובאי 02. הטירונות מתבצעת לרוב בבסיסי הטירונות הכללית של מערך מגל, אך גם בבה"דים השונים, ונמשכת לרוב בין שלושה לארבעה שבועות.
עם זאת, ישנן אוכלוסיות אשר עוברות "טירונות מורחבת" שארוכה בכמה שבועות מהטירונות הכלל צה"לית ובסופה הם מוכשרים ברמת רובאות 02 כגון: טירוני חיל המשטרה הצבאית במחנה שרון, חיילי מקא"ם (נערי רפול) ונערות חג"ם (חיילות גיוס מיוחד) בבסיס חוות השומר של חיל החינוך והנוער.
מרבית החיילים אשר עוברים טירונות כלל צה"לית ברמת רובאי 02, מיועדים לשרת ביחידות עורפיות, אך ישנם גם חיילים אשר מיועדים להיות תומכי לחימה ביחידות שדה ועוברים טירונות כלל צה"לית ברמת רובאי 02, ואף עוברים לאחריה קורסי השלמה לרמת רובאי 03 כגון הלוחמים הטכנולוגיים של חיל החימוש (חט"פ).
עיקר הלמידה בטירונות הוא חינוכי-משמעתי וכולל קשיים פיזיים מתונים.
ההסמכה כוללת הכשרה בסיסית כגון ירי ברובה סער, תפעול מכשירי קשר, התגוננות הפרט (יום שדאות), התגוננות מפני מתקפה בנשק כימי, עזרה ראשונה בסיסית, קרב מגע בסיסי, וכן תוכני חינוך בנושאי ערכי צה"ל, לאום, וכבוד האדם.
ביחידות השדה הלוחמות, מטרת הטירונות (מלבד הקניית המנטליות הצבאית) היא הקניית כושר גופני, מיומנויות לחימה ולכידות חברתית.
הטירונות נמשכת בין 3–4 חודשים, ובסופה מוכשרים החיילים בתור לוחמים.
חיילי חיל הרגלים וחיל ההנדסה עוברים מסלול הכשרה זהה הנמשך כשנה.
רובאי 03: לוחמי המעברים, מערך ההגנ"א, לוחמי תותחנים, לוחמים ימיים בחיל הים, מ"כים במערך מגל, פרמדיקים, קשר"גים, חניכי תוכנית חבצלות ומאבטחי מתקנים.
רובאי 04: לוחמי חיל השריון, תוכנית תלפיות ומסלול צמרת.
טירונות חי"ר רובאי 05: לוחמי מג"ב, כל יחידות החי"ר (פרט למערך הגנת הגבולות), הנדסה קרבית, לוחמי חיל האיסוף, הסיירות והיחידות המיוחדות.
רובאי 06: לוחמי חי"ר גבולות וחטיבת החילוץ.
לאחר הטירונות מגיע על-פי רוב פרק אימון מתקדם שמשכו 3–4 חודשים, המקביל לקורס יסוד אותו מבצעים בתפקידים עורפיים לאחר הטירונות.
בשלב זה מתבצעת הסמכה המעלה את רמת הרובאי בחלק מן התפקידים:
רובאי 06: לוחמי חילוץ והצלה
רובאי 07: יחידות החי"ר, סיירות וחיל ההנדסה הקרבית.
לעיתים ביחידות השדה מתבצעת בשלב זה הכשרה רלוונטית ברמת 07 (לדוגמה מחלץ 07, סייר 07, פלס 07 וכו').
היחידות המובחרות בצה"ל, מקבלות הקצאה של מספר שבועות ואף חודשים נוספים, בתום טירונות השדה הרגילה.
תקופת אימון זו היא בדרך כלל מעבר למה שמקבלות יחידות אחרות הדומות להן ביעודן הקרבי, זאת כחלק ממסלול הכשרת הלוחם במעגל היחידות המובחרות, הנדרשות לעמוד במשימות לחימה סבוכות.
את השבועות הנוספים הללו לטירונות מכנים, "טירונות יחידה".
בחלק מהיחידות המובחרות, טירונות היחידה מכילה אימוני חי"ר רגילים מתקדמים, הכוללים מסעות רגליים ארוכים ומורכבים, עבודת צוות תחת לחץ רב בתנאי שדאות קשים, אימוני ניווט מתקדמים בתוואי שטח מגוון, או אימוני לוחמה זעירה בהתאם לייעוד היחידה.
שלב זה, למעשה, מדמה 'מצב מלחמה' או 'שדה קרב'.
לפיכך, טירונות היחידה קשה יותר מבחינה פיזית ופסיכולוגית משבועות הטירונות הרגילה, ומשאר אימוני ההמשך במסלול ההכשרה.
לדוגמה כהמחשה לכך, בחלק מהמקרים היחידה מקבלת אישור לאמן את החיילים במצבים של חוסר שינה בשבועות אלה, הכוללים 'לילות לבנים' רבים ותשישות גדולה, מסעות סחיבת אלונקה עד קצה היכולת הנפשית-פיזית ועוד.